CELEX: 22009D0160
Language: el
Date: 2009-12-04 00:00:00
Title: Απόφαση της Μεικτής Επιτροπής του ΕΟΧ αριθ. 160/2009, της 4ης Δεκεμβρίου 2009 , για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

11.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 62/67
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 160/2009
   της 4ης Δεκεμβρίου 2009
   για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 92/2009 της 3ης Ιουλίου 2009 (1).
            
         
               (2)
            
            
               Είναι σκόπιμο να επεκταθεί η συνεργασία των συμβαλλόμενων μερών της συμφωνίας ώστε να συμπεριλάβει τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, σχετικά με την ίδρυση Ευρωπαϊκού Οργανισμού για την Ασφάλεια και την Υγεία στην Εργασία (2), όπως τροποποιήθηκε με τους κανονισμούς του Συμβουλίου (ΕΚ) αριθ. 1643/95 (3), (ΕΚ) αριθ. 1654/2003 (4) και (ΕΚ) αριθ. 1112/2005 (5).
            
         
               (3)
            
            
               Κατά συνέπεια, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η εν λόγω επέκταση της συνεργασίας από 1ης Ιανουαρίου 2010,
            
         ΑΠΟΦΑΣΙΖΕΙ:
   Άρθρο 1
   Στο άρθρο 5 του πρωτοκόλλου 31 της συμφωνίας προστίθεται η ακόλουθη παράγραφος:
   
      
                  «11.
               
               
                  
                              α)
                           
                           
                              Τα κράτη ΕΖΕΣ συμμετέχουν πλήρως στον Ευρωπαϊκό Οργανισμό για την Ασφάλεια και την Υγεία στην Εργασία, εφεξής «ο οργανισμός», ο οποίος ιδρύθηκε με την κατωτέρω κοινοτική πράξη:
                              
                                          —
                                       
                                       
                                          
                                             31994 R 2062: <κανονισμός (ΕΚ) αριθ. 2062/94 του Συμβουλίου, της 18ης Ιουλίου 1994, σχετικά με την ίδρυση Ευρωπαϊκού Οργανισμού για την Ασφάλεια και την Υγεία στην Εργασία (ΕΕ L 216 της 20.8.1994, σ. 1), όπως τροποποιήθηκε με τους ακόλουθους κανονισμούς:
                                       
                                    
                                          —
                                       
                                       
                                          
                                             31995 R 1643: Κανονισμός (ΕΚ) αριθ. 1643/95 του Συμβουλίου της 29 Ιουνίου 1995 (ΕΕ L 156 της 7.7.1995, σ. 1),
                                       
                                    
                                          —
                                       
                                       
                                          
                                             32003 R 1654: Κανονισμός (ΕΚ) αριθ. 1654/2003 του Συμβουλίου της 18ης Ιουνίου 2003 (ΕΕ L 245 της 29.9.2003, σ. 38),
                                       
                                    
                                          —
                                       
                                       
                                          
                                             32005 R 1112: Κανονισμός (ΕΚ) αριθ. 1112/2005 του Συμβουλίου της 24ης Ιουνίου 2005 (ΕΕ L 184 της 15.7.2005, σ. 5).
                                       
                                    
                        
                              β)
                           
                           
                              Τα κράτη ΕΖΕΣ συνεισφέρουν οικονομικά στις δραστηριότητες που αναφέρονται στο στοιχείο α), σύμφωνα με το άρθρο 82 παράγραφος 1 στοιχείο α) του πρωτοκόλλου 32 της συμφωνίας.
                           
                        
                              γ)
                           
                           
                              Τα κράτη ΕΖΕΣ συμμετέχουν πλήρως στο διοικητικό συμβούλιο και έχουν, στο πλαίσιο αυτού, τα ίδια δικαιώματα και υποχρεώσεις με τα κράτη μέλη της ΕΕ με εξαίρεση το δικαίωμα ψήφου.
                           
                        
                              δ)
                           
                           
                              Εντός έξι μηνών από την έναρξη ισχύος της απόφασης αριθ. 160/2009, της 4ης Δεκεμβρίου 2009, της Μεικτής Επιτροπής του ΕΟΧ, τα κράτη ΕΖΕΣ ενημερώνουν τον οργανισμό για τα βασικά στοιχεία που συγκροτούν τα εθνικά τους δίκτυα πληροφοριών σε θέματα ασφάλειας και υγείας στην εργασία όπως προβλέπεται στο άρθρο 4 του κανονισμού (ΕΚ) αριθ. 2062/94, όπως τροποποιήθηκε στη συνέχεια.
                           
                        
                              ε)
                           
                           
                              Εντός της περιόδου που προβλέπεται στο στοιχείο δ), τα κράτη ΕΖΕΣ ορίζουν τους φορείς οι οποίοι εξασφαλίζουν τον συντονισμό και/ή τη διαβίβαση των πληροφοριών που πρέπει να παρέχονται σε εθνικό επίπεδο στον οργανισμό.
                           
                        
                              στ)
                           
                           
                              Τα κράτη ΕΖΕΣ ανακοινώνουν επίσης στον οργανισμό τους εγκατεστημένους στην επικράτειά τους φορείς που είναι σε θέση να συνεργάζονται μαζί του όσον αφορά ορισμένα θέματα ειδικού ενδιαφέροντος και, συνεπώς, να ενεργούν ως θεματικά κέντρα του δικτύου.
                           
                        
                              ζ)
                           
                           
                              Εντός τριών μηνών από την παραλαβή των πληροφοριών που προβλέπονται στα στοιχεία δ), ε) και στ), το διοικητικό συμβούλιο του οργανισμού επανεξετάζει τα κύρια στοιχεία του δικτύου προκειμένου να λάβει υπόψη τη συμμετοχή των κρατών ΕΖΕΣ.
                           
                        
                              η)
                           
                           
                              Ο οργανισμός διαθέτει νομική προσωπικότητα. Σε όλα τα κράτη που είναι συμβαλλόμενα μέρη της συμφωνίας απολαύει της ευρύτερης δυνατής νομικής προστασίας που παρέχεται από τη νομοθεσία τους στα νομικά πρόσωπα.
                           
                        
                              θ)
                           
                           
                              Τα κράτη ΕΖΕΣ εφαρμόζουν στον οργανισμό και στο προσωπικό του το πρωτόκολλο περί προνομίων και ασυλιών των Ευρωπαϊκών Κοινοτήτων.
                           
                        
                              ι)
                           
                           
                              Κατά παρέκκλιση από το άρθρο 12 παράγραφος 2 στοιχείο α) των όρων απασχόλησης του λοιπού προσωπικού των Ευρωπαϊκών Κοινοτήτων, όπως προβλέπονται στον κανονισμό (ΕΟΚ, Ευρατόμ, ΕΚΑΧ) αριθ. 259/68 (6) του Συμβουλίου, οι υπήκοοι των κρατών ΕΖΕΣ που απολαύουν πλήρων πολιτικών δικαιωμάτων δύνανται να προσλαμβάνονται βάσει σύμβασης από τον διευθυντή του οργανισμού.
                           
                        
                              ια)
                           
                           
                              Δυνάμει του άρθρου 79 παράγραφος 3 της συμφωνίας, το μέρος VII (Θεσμικές διατάξεις) της συμφωνίας εφαρμόζεται στην παρούσα παράγραφο.
                           
                        
                              ιβ)
                           
                           
                              Για την εφαρμογή του κανονισμού (ΕΚ) αριθ. 2062/94, εφαρμόζεται σε όλα τα έγγραφα του οργανισμού τα οποία αφορούν συγχρόνως και τα κράτη ΕΖΕΣ ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (7).
                           
                        
            
   Άρθρο 2
   Η παρούσα απόφαση αρχίζει να ισχύει την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (8).
   Εφαρμόζεται από την 1η Ιανουαρίου 2010.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 4 Δεκεμβρίου 2009.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
      
   
   
      (1)  ΕΕ L 277 της 22.10.2009, σ. 47.
   
      (2)  ΕΕ L 216 της 20.8.1994, σ. 1.
   
      (3)  ΕΕ L 156 της 7.7.1995, σ. 1.
   
      (4)  ΕΕ L 245 της 29.9.2003, σ. 38.
   
      (5)  ΕΕ L 184 της 15.7.2005, σ. 5.
   
      (6)  ΕΕ L 56 της 4.3.1968, σ. 1.
   
      (7)  ΕΕ L 145 της 31.5.2001, σ. 43.»
   
      (8)  Έχουν αναφερθεί συνταγματικές απαιτήσεις.